Hoci sú naše služby určené pre všetky plemená psíkov, predsa len existujú určité obmedzenia, kedy vašich maznáčikov ošetriť nemôžeme, resp. odporúčame termín procedúr presunúť. Týka sa to hlavne psov, ktorý trpia akútnym infekčným ochorením, sú zranení a môžu byť agresívni, taktiež tehotné alebo hárajúce fenky alebo tesne po pôrode. Potom sú tu iné chronické ochorenia, kedy psíka ošetriť vieme, ale majiteľ nás na túto skutočnosť musí vopred upozorniť, aby sme predišli možným komplikáciám. Sem patria rôzne srdcovo-cievne ochorenia, neurologické ako napr. epilepsia a podobne. Pre dodržanie maximálnej možnej bezpečnosti musí byť zároveň každý psí klient riadne zaočkovaný.